ГЕРБ настояват за смяната на председателя на РИК-Кърджали - Коментатор
НачалоНовиниБългарияИЗБОРИ 2014ГЕРБ настояват за смяната на председателя на РИК-Кърджали
„Уведомявам Ви, че днес, 30 септември 2014 г, председателят на РИК Кърджали Беркант Барзат еднолично е разрешил да бъде отворено помещението, в което се съхраняват изборните книжа и вътре да бъде допуснат техническият екип на Областната администрация. Обезпокоителното е, че на огледа не е присъствал представител на РИК, въпреки, че именно РИК има ангажимента да контролира транспортирането, съхранението и разпределението на книжата“. Това заявява водачът на листата на ГЕРБ в област Кърджали Цвета Караянчева в жалба до председателя на Централната избирателна комисия (ЦИК) Ивилина Алексиева. В жалбата си Караянчева припомня, че на свое заседание на 29 септември членовете на РИК са определили датите 1 и 2 октомври, съответно сряда и четвъртък, за упражняване на контрол върху разпределението на бюлетините в определеното от областния управител помещение и са се договорили това да става в присъствието на поне двама представители на РИК от различни политически сили. „Г-н Барзат обаче е нарушил взетото от РИК решение, с което поставя под съмнение неприкосновеността на изборните книжа и легитимността на предстоящия вот. Като председател на РИК Барзат за пореден път нарушава правилата, а действията му създават предпоставки за контролиран вот. Настоявам да поеме отговорност за случилото се и да бъде отстранен като председател на комисията“, настоява областният координатор на ГЕРБ-Кърджали и водач на листата на ГЕРБ в областта Цвета Караянчева.
Румен Йончев: ББЦ няма да е златният пръст на ГЕРБ...
Бойко Борисов: С трима депутати „България без цен...
И ГЕРБ се оттеглят от парламента, искат оставка ощ...
Президентът Росен Плевнелиев издаде указ за попълване на състава на Централната избирателна комисия и назначи Метин Мехмедов Сюлейманов за член на ЦИК. Указът е с положен държавен печат и предстои да бъде обнародван в Държавен […]
Мая Манолова: Забавлявам се с депутатите на ГЕРБ – 10 грешки в 2 изречения
Предложението на ГЕРБ за промени в Изборния кодекс е да спаси кожата на президента Росен Плевнелиев. Този законопроект може да бъде кръстен „За кожата на един президент”. Това каза пред журналисти в парламента депутатката от […]